Държавен вестник, бр. 85, 2009 г., стр. 30

СТР.  30	
Д Ъ Р Ж А В Е Н  В Е С Т Н И К 	
БРОЙ  85
електронни бюджетни разплащания (СЕБРА) 
и на банковото обслужване на бюджетните 
предприятия;
16. анализира агрегираните касови потоци, 
режима на сметките и плащанията, отчетните 
процедури на бюджетните предприятия и из­
готвя предложения за тяхното оптимизиране;
17. извършва анализи и оценки на съответ­
ните разпоредби на бюджетното, данъчното, 
банковото и счетоводното законодателство, 
засягащи платежните и отчетните процедури, 
режима на банковите сметки на бюджетни­
те предприятия, управлението на касовите 
потоци и изготвя предложения за промени 
в контекста на тяхното оптимизиране и 
обвързване с принципите на системата на 
Единната сметка и банковото обслужване на 
бюджетните предприятия.
Чл. 25. Дирекция „Държавен дълг и фи­
нансови пазари“:
1. обезпечава процеса по формиране и 
изпълнение на политиката по поемане и уп­
равление на държавния дълг;
2. предлага мерки за управлението на дър­
жавния дълг и прилага емисионната политика 
на правителството;
3. участва в процеса по разработване на 
средносрочната фискална рамка, тригодиш­
ната бюджетна прогноза и на законопроекта 
за държавния бюджет за съответната година 
в контекста на планиране и изпълнение на 
показателите, касаещи дълговото финансиране 
и разходите по обслужването на държавния 
дълг;
4. следи за размера, динамиката и обслуж­
ването на всички финансови задължения, 
поети от името и за сметка на държавата, 
съставляващи държавния и държавногаран­
тирания дълг;
5. осъществява наблюдение и анализ на 
развитието на местния и международните 
финансови пазари;
6. координира и осъществява избора на 
първични дилъри на държавни ценни книжа 
в качеството им на квалифицирани участници 
на първичния и вторичния пазар на държавни 
ценни книжа;
7. наблюдава и контролира дейността на 
участниците на пазара на държавни ценни 
книжа, като следи за правилното и ефективно­
то функциониране на първичния и вторичния 
пазар на държавни ценни книжа;
8. подготвя, осъществява, контролира и 
координира процеса, свързан с разглеждането 
и одобряването от Министерския съвет на 
проекти, кандидатстващи за финансиране с 
държавни заеми, и на проекти, кандидатстващи 
за финансиране с държавна гаранция;
9. изготвя годишен отчет за състоянието 
на държавния дълг и разработва тригодишна 
стратегия за управление на държавния дълг, 
като ежегодно я актуализира;
10. поддържа официалния регистър на 
държавния и държавногарантирания дълг;
11. изготвя и предоставя официалната ин­
формация за консолидирания държавен дълг, 
в т.ч. дълга на общините и социалноосигу­
рителните фондове в Република България;
12. осъществява и координира взаимоот­
ношенията с Българската народна банка и с 
други институции на национално и между­
народно ниво в контекста на изпълняваните 
от тях агентски функции по държавния дълг;
13. подпомага и координира осъществява­
нето на националната политика в областта на 
финансовите пазари и финансовите услуги чрез 
участие в работни формати към институциите 
на Европейския съюз за обсъждане на ново 
законодателство в тази област, изготвяне на 
становища и позиции, усъвършенстване на 
българското законодателство и хармонизи­
рането му с правото на Европейския съюз; 
14. подготвя и публикува официалната 
информация за състоянието и динамиката на 
държавния и държавногарантирания дълг, в т.ч. 
събира, изготвя и предоставя статистически 
данни за дълга в съответствие с изискванията 
и статистическите стандарти на Европейския 
съюз и Международния валутен фонд, както и 
на други местни и международни институции;
15. участва в разработването на концепции 
и в изготвянето на проекти на нормативни 
актове в областта на държавния и държавно­
гарантирания дълг;
16. обезпечава процеса, свързан с посе­
щения на рейтингови агенции във връзка с 
изготвянето и актуализирането на кредитния 
рейтинг на страната.
Чл. 26. Дирекция „Външни финанси и 
международно сътрудничество“:
1. осъществява сътрудничество с междуна­
родните финансови и кредитни организации 
и подпомага координацията на външното 
финансиране на Република България;
2. участва в преговори за сключването на 
двустранни междудържавни и междуправи­
телствени спогодби за насърчаване и взаим­
на защита на инвестициите и на договори 
за получаване, предоставяне и гарантиране 
от държавата на кредити от международни 
финансови институции и от правителствени 
финансово-кредитни институции на страни 
донори;
3. осъществява редовни консултации и 
координация с международни финансови ин­
ституции в рамките на установените формати 
на взаимоотношенията на страната с тях;
4. контролира изпълнението на ангажи­
ментите на страната по стратегии, програми 
и заемни споразумения с международни фи­
нансови институции;